
Parlamentul României

Camera Deputaţilor

	Comisia pentru muncă şi 

protecţie socială
	Comisia pentru administrație publică și amenajarea teritoriului


	Comisia pentru buget, finanțe și bănci

	Nr.4c-9/737
	Nr. 4c-7/590
	Nr. 4c-2/640

	Bucureşti, 15 iunie 2023

PLx 513/2022


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.103/2022 privind unele măsuri pentru creşterea capacităţii de control la frontieră a Autorităţii Vamale Române, trimis Comisiei pentru muncă şi protecţie socială, Comisiei pentru administrație publică și amenajarea teritoriului și Comisiei pentru buget, finanțe și bănci, pentru examinare pe fond, în procedură de urgență, cu adresa nr. PLx 513/2022 din 26 septembrie 2022.
	PREŞEDINTE,

Adrian Solomon
	PREŞEDINTE,

Simona Bucura-Oprescu
	PREŞEDINTE,

Bogdan-Iulian Huțucă


[image: image2.jpg]



Parlamentul României

Camera Deputaţilor
	Comisia pentru muncă şi

protecţie socială


	Comisia pentru administrație publică și amenajarea teritoriului


	Comisia pentru buget, finanțe și bănci


	Nr.4c-9/737
	Nr.4c-7/590
	Nr.4c-2/640



	
	
	Bucureşti, 15 iunie 2023
PLx 513/2022


RAPORT  COMUN

asupra proiectului de Lege pentru aprobarea Ordonanţei de urgenţă a Guvernului nr.103/2022 privind unele măsuri pentru creşterea capacităţii de control la frontieră a Autorităţii Vamale Române
În temeiul art.95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială, Comisia pentru administrație publică și amenajarea teritoriului și Comisia pentru buget, finanțe și bănci, au fost sesizate, prin adresa nr.PLx 513/2022 din 26 septembrie 2022, cu dezbaterea pe fond, în procedură de urgență,  a proiectului de Lege pentru aprobarea Ordonanţei de urgenţă a Guvernului nr.103/2022 privind unele măsuri pentru creşterea capacităţii de control la frontieră a Autorităţii Vamale Române.
Proiectul de lege are ca obiect de reglementare aprobarea Ordonanței de urgență a Guvernului nr.103/2022, care prevede suplimentarea numărului maxim de posturi pentru aparatul central al Autorității Vamale Române cu 324 până la încetarea crizei actuale existente la granița României, generată de conflictul militar care se desfășoară pe teritoriul Ucrainei, dar nu mai mult de 3 ani.  
La întocmirea prezentului raport comun, cele trei comisii au avut în vedere: 

· avizul favorabil al Consiliului Legislativ (nr.760/30.06.2022)
· avizul favorabil al Comisiei juridice, de disciplină şi imunităţi 
(nr.4c-13/779/25.10.2022).
În conformitate cu prevederile Regulamentului Camerei Deputaţilor, republicat, cu modificările și completările ulterioare, comisiile au dezbătut proiectul de lege în şedinţe separate.
La şedinţa Comisiei pentru administrație publică și amenajarea teritoriului din data de 19 octombrie 2022, au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, doamna Felicia Stan – director în cadrul Autorității Vamale Române.

La şedinţa Comisiei pentru buget, finanțe și bănci din data de 7 iunie 2023, au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritate de voturi, aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Gheorghe Vâscea – director general adjunct în cadrul Autorității Vamale Române.
La şedinţa Comisiei pentru muncă şi protecţie socială din data de 13 iunie 2023 au participat deputaţii conform propriei liste de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritate de voturi (2 voturi împotrivă și 2 abțineri), aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, domnul Gheorghe Vâscea – director general adjunct în cadrul Autorității Vamale Române.
În raport cu obiectul şi conţinutul său, proiectul de lege face parte din categoria legilor ordinare. 

Proiectul de lege a fost adoptat de Senat, în calitate de primă Cameră sesizată, în şedinţa din 19 septembrie 2022.
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

Astfel, în urma finalizării dezbaterilor asupra proiectului de lege şi a documentelor conexe, membrii celor trei comisii au hotărât, cu majoritate de voturi,  să propună plenului Camerei Deputaţilor prezentul raport comun de adoptare a proiectului de lege în forma adoptată de Senat.
	PREŞEDINTE,

Adrian Solomon

	PREŞEDINTE,

Simona Bucura-Oprescu
	PREŞEDINTE,

Bogdan-Iulian Huțucă

	SECRETAR,
Dan-Constantin Șlincu

	SECRETAR,
Radu-Marcel Tuhuț
	SECRETAR,
Iulius – Marian Firczak                                           



	Şef birou Lidia Vlădescu

Expert parlamentar Cristina Turcu
	Șef serviciu Cristian Bitea

Consilier parlamentar Nicoleta Toma
	Șef serviciu Giorgiana Ene
Consilier parlamentar Valentina Rotaru

